Diari Oficial de la Generalitat Valenciana


Sumari del DOGV 9702, del 11-10-2023 (2023/10388)

Extracte de la Resolució de de 2 de octubre de 2023, de la presidenta de Turisme Comunitat Valenciana, per la qual es disposa el pagament de crèdit assignat mitjançant l'Acord de 9 de maig de 2023, de la Conferència Sectorial de Turisme, a les 22 entitats locals integrants del Pla territorial de sostenibilitat turística en destinacions Comunitat Valenciana 2023 i s'indica el règim aplicable, en el marc de l'Êstratègia de sostenibilitat turística en destinacions dins del Pla de recuperació, transformació i resiliència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9702

Data del DOGV
:   11-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10310


Data del document
:   02-10-2023

Organisme emissor
:   Turisme Comunitat Valenciana

Tipus de document
:   Extracte

Anàlisi jurídica

 Descriptors 

:   * Turisme Comunitat Valenciana
    * ajuda pública

Extracte de la Resolució de de 2 de octubre de 2023, de la presidenta de Turisme Comunitat Valenciana, per la qual es disposa el pagament de crèdit assignat mitjançant l'Acord de 9 de maig de 2023, de la Conferència Sectorial de Turisme, a les 22 entitats locals integrants del Pla territorial de sostenibilitat turística en destinacions Comunitat Valenciana 2023 i s'indica el règim aplicable, en el marc de l'Êstratègia de sostenibilitat turística en destinacions dins del Pla de recuperació, transformació i resiliència. [2023/10535]  
  
BDNS(Identif.): 719641  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/719641)  
De conformitat amb el que s'ha establit en l'article 20 de la Llei 38/2003, de 17 de novembre, general de subvencions, i en el Reial decret 130/2019, de 8 de març, pel qual es regula la BDNS i la publicitat de les subvencions i altres ajudes públiques, es publica aquest extracte de la resolució el text complet de la qual pot consultar-se en la Base de dades nacional de subvencions.  
  
Primer. Beneficiaris  
Les entitats beneficiàries de l'aportació rebuda de la Secretaria d'Estat de Turisme per a l'execució de les intervencions del Pla territorial de sostenibilitat turística en destinacions de la Comunitat Valenciana 2023, en el marc de l'Estratègia de sostenibilitat turística en destinacions, són les entitats que s'indiquen en l'annex de la resolució, en compliment de l'Acord de la Conferència Sectorial de Turisme de 9 de maig de 2023, pel qual es van fixar els criteris de distribució, així com el repartiment resultant del crèdit destinat al finançament de les actuacions d'inversió per part d'entitats locals en el marc del component 14, inversió 1, del PRTR.  
  
Segon. Objecte  
Finançament de les actuacions transformadores del sector turístic en els àmbits de la transició verda, digital i de la competitivitat turística, amb la finalitat de donar suport a les destinacions turístiques de la Comunitat Valenciana en el seu procés de transformació, de manera que siguen capaces d'integrar en la seua oferta la sostenibilitat en el seu triple vessant, ambiental, social i econòmic, i, al seu torn, promoguen estratègies de resiliència per fer front als reptes de l'ecosistema turístic, i, d'altra banda, aconseguir una major cohesió territorial no sols en el seu propi destí, sinó també generant sinergies i complementarietats entre les diferents destinacions valencianes.  
  
Tercer. Bases reguladores  
Resolució de 22 de maig del 2023, de la Secretaria d'Estat de Turisme, per la qual es publica l'Acord de la Conferència Sectorial de Turisme de 9 de maig de 2023, pel qual es fixen els criteris de distribució i el repartiment resultant per a les comunitats autònomes, del crèdit destinat al finançament d'actuacions d'inversió per part d'entitats locals, en el marc del component 14, inversió 1, del Pla de recuperació, transformació i resiliència.  
https://www.boe.es/buscar/doc.php'id=DWN-N-6711-85637  
  
Quart. Quantia  
Segons l'acord adoptat en la sessió de la Conferència Sectorial de Turisme, de 9 de maig de 2023, l'import assignat a la Comunitat Valenciana puja a un total de 24.164.296 euros i es desglossa per a cadascuna d'aquestes 22 entitats locals beneficiàries en les respectives quantitats que es detallen en l'annex d'aquesta resolució.  
Les intervencions es finançaran amb fons procedents de l'instrument europeu de recuperació denominat Next Generation EU.  
  
  
  
Cinqué. Termini d'execució de les intervencions  
L'inici del termini d'execució de les intervencions del PTSTDCV-23 previstes en l'annex de la resolució es computarà a partir de l'endemà del pagament de l'aportació de la Secretaria d'Estat de Turisme a la Comunitat Valenciana i finalitzarà el 30 de juny de 2026.  
  
  
València, 2 d'octubre de 2023.- La presidenta de Turisme Comunitat Valenciana: Cristina Moreno Borrás.